앞

<-

다음

->

瑜伽師地論卷第三十四

彌勒菩薩說

三藏法師玄□奉　詔譯

本地分中聲聞地第十三第四瑜伽處之二

如是已辯往世間道. 若樂往趣出世間道. 應當依止四聖諦境漸次生起七種作意. 所謂最初了相作意. 最後加行究竟果作意. 乃至證得阿羅漢果. 修偸伽師於四聖諦略녁廣辯增上敎法. 聽聞受持. 或於作意已善修習或得根本靜慮無色. 由四種行了苦諦相. 謂無常行苦行空行無我行. 由四種行了集諦相. 謂因行集行起行緣行. 由四種行了滅諦相. 謂滅行靜行妙行離行. 由四種行了道諦相. 謂道行如行行行出行. 如是名爲了相作意. 由十種行觀察苦諦. 能隨悟入苦諦四行. 何等爲十. 一變異行. 二滅壞行. 三別離行. 四法性行. 五合會行. 六結縛行. 七不可愛行. 八不安◑行. 九無所得行. 十不自在行. 如是十行依證成道理能正觀察. 此中且依至敎量理. 如世尊說諸行無常. 又此諸行略有二種. 一有情世間. 二器世間. 世尊依彼有情世間說如是言. 苾芻當知. 我以過人淸淨天眼. 觀諸有情死時生時廣說乃至身壞已後當生善趣天世界中. 由此法門顯示世尊以◑天眼現見. 一切有情世間是無常性. 又世尊言. 苾芻當知. 此器世間長時安住. 過是已後漸次乃至七日輪現. 如七日經廣說. 乃至所有大地諸山大海. 及蘇迷盧大寶山王. 乃至梵世諸器世界皆被焚燒. 災火滅後灰燼不現. 乃至餘影亦不可得. 由此法門世尊顯示諸器世間是無常性. 如是且依至敎量理. 修觀行者◑信增上作意力故. 於一切行無常之性獲得決定. 得決定已卽由如是◑信增上作意力故. 數數尋思觀察. 一切現見不背不由他緣. 無常之性. 云何數數尋思觀察. 謂先安立內外二事. 言內事者. 謂六處等. 言外事者. 有十六種. 一者地事. 謂城邑聚落舍市얩等. 二者園事. 謂藥草叢林等. 三者山事. 謂種種山安布差別. 四者水事. 謂江河陂湖衆流池沼. 五者作業事. 六者庫藏事. 七者食事. 八者飮事. 九者乘事. 十者衣事. 十一者莊嚴具事. 十二者舞歌樂事. 十三者香◑塗飾事. 十四者資生具事. 十五者諸光明事. 十六者男女承奉事. 如是名爲十六種事. 安立如是內外事已. 復於彼事現見增上作意力故. 以變異行尋思觀察無常之性. 此中內事有十五種所作變異. 及有八種變異因緣. 云何內事有十五種所作變異. 一分位所作變異. 二顯色所作變異. 三形色所作變異. 四興衰所作變異. 五支節具不具所作變異. 六◑勞所作變異. 七他所損害所作變異. 八寒熱所作變異. 九威儀所作變異. 十觸對所作變異. 十一雜染所作變異. 十二疾病所作變異. 十三終沒所作變異. 十四靑덕等所作變異. 十五一切不現盡滅所作變異. 云何八種變異因緣. 一積時貯畜. 二他所損善. 三受用虧損. 四時節變異. 五火所焚燒. 六水所漂爛. 七風所鼓燥. 八異緣會遇. 積時貯畜者. 謂有色諸法. 雖於好處安置守護. 而經久時自然敗壞其色衰損變異可得. 他所損害者. 謂種種色法. 若爲於他種種◑打種種損害. 卽便種種形色變異. 受用虧損者. 謂各別屬主種種色物. 受者受用增上力故損減變異. 時節變異者. 謂秋冬時叢林藥草華葉果等萎黃零落. 於春夏時枝葉華果靑翠繁茂. 火所焚燒者. 謂大火縱逸焚燒村邑國城王都悉爲灰燼. 水所漂爛者. 謂大水洪漫漂蕩村邑國城王都悉皆淪沒. 風所鼓燥者. 謂大風飄扇. 濕衣濕地稼穡叢林乾얾枯槁. 異緣會遇者. 謂緣樂受觸受樂受時. 遇苦受觸. 緣苦受觸. 受苦受時. 遇樂受觸. 緣不苦不樂受觸. 受不苦不樂受時. 遇樂受觸或苦受觸. 又有貪者會遇瞋. 緣貪◑止息. 發起瞋◑. 如是有瞋癡者. 會遇異分煩惱生緣當知亦爾. 如是眼識正現在前. 會遇聲香味觸境等. 餘境餘緣起異分識. 其餘一切如理應知. 是名八種變異因緣. 一切有色及無色法所有變異. 皆由如是八種因緣. 除此更無若過若增. 云何尋思內事分位所作變壞無常之性. 謂由觀見或自或他從少年位乃至老位諸行相續前後差別. 互不相似. 見是事已便作是念. 如是諸行其性無常. 何以故. 此內分位前後變異現可得故. 云何尋思內事顯色所作變異無常之性. 謂由觀見或自或他先有妙色肌膚鮮澤. 後見惡色肌膚枯槁. 復於後時還見妙色肌膚鮮澤. 見是事已便作是念. 如是諸行其性無常. 何以故. 此內顯色前後變異現可得故. 云何尋思內事形色所作變異無常之性. 謂如說顯色. 如是形色由肥瘦故. 應知亦爾. 云何尋思內事興衰所作變異無常之性. 謂由觀見或自或他先時眷屬財位. 戒見悉皆興盛. 後見一切皆悉衰損. 復於後時還見興盛. 見是事已便作是念. 如是諸行其性無常. 何以故. 興衰變異現可得故. 云何尋思內事支節所作變異無常之性. 謂由觀見或自或他先時支節無有缺減. 後時觀見支節缺減. 或王所作或賊所作. 或人所作或非人作. 見是事已便作是念. 如是諸行其性無常. 餘如前說. 云何尋思內事◑勞所作變異無常之性. 謂由觀見或自或他身疲勞性身疲極性. 或馳走所作. 或跳踊所作. 或엄◑所作. 或騙騎所作. 或作種種迅疾身業. 復於餘時見彼遠離疲勞疲極. 見是事已便作是念. 如是諸行其性無常. 餘如前說. 云何尋思內事他所損害所作變異無常之性. 謂由觀見或自他. 他所損害其身變異. 或由刀杖鞭革皮繩矛똴等壞. 或由種種蚊◑蛇蝎諸惡毒觸之所損害. 復於餘時見不變異. 見是事已. 便作是念. 如是諸行其性無常. 餘如

前說. 云何尋思內事寒熱所作變異無常之性. 謂由觀見或自或他於正寒時身不舒泰. 업◑戰慄寒凍◑逼希遇溫陽. 於正熱時身體舒泰. 奮身乾語없엇流汗. 熱渴◑逼希遇淸淨. 復至寒時還見. 如前所說相狀. 見是事已. 便作是念. 如是諸行其性無常. 餘如前說. 云何尋思內事威儀所作變異無常之性. 謂由觀見或自或他. 行住坐臥隨一威儀. 或時爲損或時爲益. 見是事已. 便作是念. 如是諸行其性無常. 餘如前說. 云何尋思內事觸對所作變異無常之性. 謂由觸對順樂受觸領樂觸. 緣所生樂時自能了別樂受分位. 如能了別樂受分位. 如是了別苦受分位不苦不樂受分位. 應知亦爾. 彼由了別如是諸受前後變異. 是新新性非故故性. 或增或減暫時而有. 率爾現前尋卽變壞. 知是事已. 便作是念. 如是諸行其性無常. 餘如前說. 云何觀察內事雜染所作變異無常之性. 謂能了知先所生起. 或有貪心或離貪心. 或有瞋心或離瞋心. 或有癡心或離癡心. 又能了知隨一一種諸隨煩惱所染汚心. 又能了知隨一一種諸隨煩惱不染汚心. 又能了知彼心相續由諸煩惱及隨煩惱. 於前後位趣入變壞不變壞性. 見是事已便作是念. 如是諸行其性無常. 何以故. 心由雜染所作變異現可得故. 云何觀察內事疾病所作變異無常之性. 謂由觀見或自或他. 先無疾病安樂强盛. 後時觀見或自或他遭重病苦. 觸對猛利身諸苦受. 如前廣說. 復於餘時還見無病安樂强盛. 見是事已. 便作是念. 如是諸行其性無常. 餘如前說. 云何觀察內事終沒所作變異無常之性. 謂由觀見今時存活安住支持. 復於餘時觀見死沒唯有尸骸空無心識. 見是事已. 便作是念. 如是諸行其性無常. 餘如前說. 云何觀察內靑덕等所作變異無常之性. 謂由觀見死已尸骸. 或於一時至靑덕位. 或於一時至膿爛位. 如是乃至骨鎖之位. 見是事已. 便作是念. 如是諸行其性無常. 餘如前說. 云何觀察內事一切不現盡滅所作變壞無常之性. 謂由觀見彼於餘時此骨鎖位. 亦復不現皆悉敗壞離散磨滅遍一切種眼不復見. 見是事已. 便作是念. 如是諸行其性無常. 何以故. 如是色相數數改轉. 前後變異現可得故. 如是且由現見增上作意力故. 十五種行觀察內事種種變異無常之性. 觀察是已. 復更觀察十六外事種種變異無常之性. 云何觀察地事變異無常之性. 謂由觀見此地方所. 先未造立道場天寺宅舍市얘城牆等事. 後見新造善作善飾. 復於餘時見彼朽故박반. 零落頹毁穿缺. 火所梵燒水所漂蕩. 見是事已. 便作是念. 如是諸行其性無常. 何以故. 如是色相前後轉變現可得故. 云何觀察園事變異無常之性. 謂先觀見諸園苑中藥草叢林. 華果枝葉. 悉皆茂盛. 靑翠丹暉甚可愛樂. 復於後時見彼枯槁無諸華果. 柯葉零落. 火所焚燒水所漂蕩. 見是事已便作是念如是諸行其性無常. 餘如前說. 云何觀察山事變異無常之性. 謂於一時觀見其山叢林◑◑聳石◑◑. 復於一時見彼叢林◑◑聳石. 彫殘頹毁高下參差. 火所焚燒水所漂蕩. 見是事已便作是念. 如是諸行其性無常. 餘如前說. 云何觀察水事變異無常之性. 謂先一時見諸河낄池泉井等. 濤波涌溢醴水盈滿後於一時見彼一切枯◑乾竭. 見是事已便作是念. 如是諸行其性無常. 餘如前說. 云何觀察業事變異無常之性. 謂先一時見彼種種殉利牧農工巧正論行船等業皆悉興盛. 復於一時見彼事業皆悉衰損. 見此事已便作是念. 如是諸行其性無常. 餘如前說. 云何觀察庫藏變異無常之性. 謂由觀見種種庫藏. 一時盈滿一時滅盡. 見此事已便作是念. 如是諸行其性無常. 餘如前說. 云何觀察飮食變異無常之性. 謂由觀見種種飮食. 一時未辦一時已辦. 一時入口牙齒咀嚼. 和雜涎唾細細呑咽. 一時入腹漸漸消化. 一時變爲屎尿流出. 見此事已便作是念. 如是諸行其性無常. 餘如前說. 云何觀察乘事變異無常之性. 謂於一時見種種乘新妙莊嚴甚可愛樂. 復於一時見彼朽故離諸嚴飾. 見此事已便作是念. 如是諸行其性無常. 餘如前說. 云何觀察衣事變異無常之性. 謂由觀見種種衣服. 一時新成一時故壞. 一時鮮潔一時垢◑. 見此事已便作是念. 如是諸行其性無常餘如前說云何觀察嚴具變異無常之性. 謂由觀見諸莊嚴具. 一時未成一時已成. 一時堅固一時破壞. 見此事已便作是念. 如是諸行其性無常. 餘如前說. 云何觀察舞歌樂事所有變異無常之性. 謂由觀見舞歌伎樂現在. 種種音曲差別異起異謝. 見此事已便作是念. 如是諸行其性無常. 餘如前說. 云何觀察香◑塗飾所有變異無常之性. 謂先觀見種種香◑鮮榮芬馥. 後時見彼萎悴臭爛. 見此事已便作是念. 如是諸行其性無常. 餘如前說. 云何觀察資具變異無常之性. 謂觀竟彼未造已造成滿破壞前後變異. 見此事已便作是念. 如是諸行其性無常. 餘如前說. 云何觀察光明變異無常之性. 謂由觀見種種明闇生滅變異見此事已便作是念. 如是諸行其性無常. 餘如前說. 云何觀察男女承奉所有變異無常之性. 謂觀見彼或衰或盛不久堅住. 見此事已便作是念. 如是諸行其性無常. 餘如前說. 如是一切外事諸行. 前之六種是所攝受事. 後之十種是身資具事. 以要言之. 當知其性皆是無常. 何以故. 形相轉變現可得故. 由如是等如前所說. 諸變異行現見增上作意力故. 於內

外事如其所應. 以變異行觀察一切是無常性. 由是因緣於諸變異無常之性. 現見不背不由他緣非他所引. 隨念觀察審諦決定. 卽由如是所說因緣. 說名現見增上作意. 卽由如是現見增上作意力故. 觀察變異無常性已. 彼諸色行雖復現有. 刹那生滅滅壞無常. 而微細故非現所得故. 依現見增上作意應正比度. 云何比度. 謂彼諸行要有刹那生滅. 滅壞方可得. 有前後變異. 非如是住得有變異. 是故諸行. 必定應有刹那生滅. 彼彼衆緣和合有故. 如是如是諸行得生. 生已不待滅壞因緣自然滅壞. 如是所有變異因緣. 能令諸行轉變生起. 此是變異生起因緣. 非是諸行滅壞因緣. 所以者何. 由彼諸行與世現見滅壞因緣. 俱滅壞已後不相似生起可得. 非彼一切全不生起. 或有諸行旣滅壞已一切生起全不可得. 如煎水等. 最後一切皆悉消盡. 災火焚燒器世間. 已都無灰燼. 乃至餘影亦不可得. 彼亦因緣. 後後展轉漸減盡故. 最後一切都無所有. 不由其火作如是事. 是故變異由前所說八種因緣. 令變生起自然滅壞. 如是比度作意力故. 由滅壞行於彼諸行刹那生滅滅壞無常而得決定. 於如是事得決定已. 復於他世非所現見. 諸行生起. 應正比度. 云何比度. 謂諸有情現有種種差別可得. 或好形色或惡形色. 或上族姓或下族姓. 或富族姓或貧族姓. 或大宗葉或小宗葉. 或長壽命或短壽命. 言或威肅或不威肅. 或性利根或性鈍根. 如是一切有情差別. 定由作業有其差別方可成立. 非無作業如是有情色類差別. 定由先世善不善業造作增長種種品類. 由彼因緣於今自體差別生起. 不應自在變化爲因. 何以故. 若說自在變化爲因能生諸行. 此所生行. 爲唯用彼自在爲緣. 爲待餘緣. 如是自在方能變化. 若唯用彼自在爲緣. 是則諸行與彼自在俱應本有. 何須更生. 若言先有自在體性然後行生. 是則諸行不唯自在爲緣生起. 若言自在隨其所欲. 功用祈願方能造化. 是故亦用欲爲因緣. 非唯自在. 若爾此欲爲有因耶. 爲無因耶. 若言有因. 卽用自在以爲因者. 此則同前所說過失. 不應道理. 若言此欲更有餘因. 是則如欲功用祈願離自在外餘法爲因. 如是亦應一切諸行皆用餘法以爲其因. 何須妄計無用自在. 由如是等比度增上作意力故. 於有他世諸行生起獲得決定. 如是略由三種增上作意力故. 尋思觀察內外諸行是無常性. 謂◑信增上作意力故. 現見增上作意力故. 比度增上作意力故. 於前所擧能隨順修無常五行已. 辯變異滅壞二行. 云何復由別離行故觀無常性. 謂依內外二種別離. 應知諸行是無常性. 依內別離無常性者. 謂如有一先爲他主. 非奴非使能自受用. 能驅役他作諸事業彼於後時退失主性非奴使性. 轉得他奴及所使性. 於主性等名爲別離無常之性. 依外別離無常性者. 謂現前有資生財寶先未變異. 未爲別離無常滅壞. 後時爲王盜賊非愛及共財等之所劫奪. 或由惡作加行失壞. 或方便求而不能得. 如是等類應知. 是名由別離行知無常性. 云何復由法性行故觀無常性. 謂卽所有變異無常. 滅壞無常. 別離無常. 於現在世猶未合會. 於未來世當有法性. 如實通達如是諸行. 於未來世當有法性. 如是等類名爲通達法性無常. 云何復由合會行故觀無常姓. 謂卽如是變異無常. 滅壞無常. 別離無常. 於現在世合會現前. 如實通達如是諸行. 於現在世現前合會. 如是等類名爲通達合會無常. 彼於如是內外諸行五無常性. 由五種行如其所應作意修習. 多修習故獲得決定. 如是由證成道理及修增上故. 於無常行得決定已. 從此無間趣入苦行. 作是思惟. 如是諸行皆是無常. 是無常故決定應是有生法性. 如是諸行旣是生法卽有生苦. 旣有生苦. 當知亦有老病死苦. 怨憎會苦. 愛別離苦. 求不得苦. 如是且由不可愛行趣入苦行. 如是復於有漏有取能順樂受一切蘊中. 由結縛行趣入苦行. 所以者何. 以於愛等結處生愛等結. 於貪等縛處生貪等縛. 便能招集生老病死愁悲憂苦一切擾惱純大苦蘊. 如是復於有漏有取順非苦樂一切蘊中. 由不安◑行趣入苦行. 所以者何. 有漏有取順非苦樂一切諸蘊◑重俱行苦樂種子之所隨逐苦苦壞苦不解脫故. 一切皆是無常滅法. 如是行者. 於能隨順樂受諸行及樂受中. 由結縛行趣入壞苦. 於能隨順苦受諸行及苦受中. 由不可愛行趣入苦苦. 於能隨順不苦不樂受諸行. 及不苦不樂受中. 由不安◑行趣入行苦. 如是由結縛行不可愛行不安◑行增上力故. 於三受中作如是說. 諸所有受皆悉是苦. 如是名爲由無常行作意. 爲先趣入苦行. 復作是念. 我於今者唯有諸根唯有境界. 唯有從彼所生諸受. 唯有其心唯有假名我我所法. 唯有其見唯有假立. 此中可得. 除此更無若過若增. 如是唯有諸蘊可得. 於諸蘊中無有常恒堅住主宰. 或說爲我或說有情. 或復於此說爲生者老者病者及以死者. 或復說彼能造諸業能受種種果及異熟. 由是諸行皆悉是空無有我故. 如是名爲由無所得行趣入空行. 復作是念. 所有諸行與其自相. 及無常相苦相相應. 彼亦一切從緣生故不得自在. 不自在故皆非是我. 如是名爲由不自在行入無我行. 如是行者. 以其十行攝於四行. 復以四行了苦諦相. 謂無常行五行所攝. 一變異行. 二滅壞行. 三別離行. 四法性行. 五合會行. 苦行三行所攝. 一結縛行. 二

不可愛行. 三不安◑行. 空行一行所攝. 謂無所得行. 無我行一行所攝. 謂不自在行. 彼由十行悟入四行. 復由四行於苦諦相正覺了已. 次復觀察如是苦諦. 何因何集何起何緣. 由斷彼故苦亦隨斷. 如是卽以集諦四行了集諦相. 謂了知愛能引苦故. 說名爲因. 旣引苦已復能招集令其生故. 說名爲集. 旣生苦已令彼起故. 說名爲起. 復於當來諸苦種子能攝受. 故次第招引諸苦集. 故說名爲緣. 復有差別. 謂了知愛是取因故. 復能招集. 卽以其取爲因有故. 復能生起有爲上首. 當來生故. 又能引發以生爲緣老病死等諸苦法故. 隨其所應當知說名因集起緣復有差別. 謂正了知煩惱隨眠附屬所依愛隨眠等. 是當來世後有生因. 又正了知彼所生◑隨其所應是集起緣. 謂後有愛能招引故. 卽是其集此後有愛. 復能發起喜貪俱行愛. 此喜貪俱行愛復與多種彼彼喜愛爲緣. 如是依止愛隨眠等及三種◑. 能生後有及能發起諸愛差別. 是故說名因集起緣. 如是行者. 由四種行了集諦相. 於集諦相正覺了已. 復正覺了如是集諦無餘息滅故. 名爲滅. 一切苦諦無餘寂靜. 故名爲靜. 卽此滅靜是第一故. 是最勝故. 是無上故. 說名爲妙. 是常住故. 永出離故. 說名爲離. 如是行者. 由四種行了滅諦相. 於滅諦相正覺了已. 復正覺了眞對治道於所知境. 能通尋求義故. 能實尋求義故. 由於四門隨轉義故. 一向能趣涅槃義故. 所以說名道如行出. 如是行者. 由四種行了道諦相. 如是名爲於四聖諦. 自內現觀了相作意. 彼旣如是於其自內現見諸蘊. 依諸諦理無倒尋思正觀察已. 復於所餘不同分界不現見蘊. 比度觀察. 謂彼所有有爲有漏. 遍一切處遍一切種. 於一切時皆有如是法. 皆◑如是理. 皆有如是性. 彼所有滅皆永寂靜常住安樂. 彼所有道皆能永斷究竟出離. 當知此中若於現見諸蘊諦智. 若於所餘不同分界不現見境比度諦智. 卽是能生法智類智種子依處. 又卽如是了相作意. 當知猶爲聞思間雜. 若觀行者於諸諦中. 如是數數正觀察故. 由十六行於四聖諦證成道理已得決定. 復於諸諦盡所有性. 如所有性超過聞思間雜. 作意一向發起修行勝解. 此則名爲勝解作意. 如是作意. 唯緣諦境一向在定. 於此修習多修習故. 於苦集二諦境中得無邊際智. 由此智故了知無常. 發起無常無邊際勝解. 如是了知苦等. 發起苦無邊際勝解. 空無我無邊際勝解. 惡行無邊際勝解. 往惡趣無邊際勝解. 興衰無邊際勝解. 及老病死愁悲憂苦一切擾惱無邊際勝解. 此中無邊際者. 謂生死流轉. 如是諸法無邊無際. 乃至生死流轉不絶. 常有如是所說諸法. 唯有生死無餘息滅此可息滅. 更無有餘息滅方便. 卽於如是諸有諸趣死生法中. 以無願行. 無所依行. 深◑逆行. 發起勝解. 精勤修習勝解作意. 復於如是諸有諸生增上意樂深心◑怖. 及於涅槃隨起一行深心願樂. 彼於長夜其心愛樂世間色聲香昧觸等. 爲諸色聲香味觸等滋長積集. 由是因緣雖於涅槃深心願樂. 而復於彼不能趣入. 不能證◑. 不能安住不能勝解. 其心退轉於寂靜界未能深心生希仰故. 有疑慮故其心數數◑離驚怖. 雖於一切苦集二諦數數深心◑離驚怖及於涅槃數數發起深心願樂. 然猶未能深心趣入. 何以故. 以彼猶有能障現觀◑品我慢. 隨入作意間無間轉作是思惟. 我於生死曾久流轉. 我於生死當復流轉. 我於涅槃當能趣入. 我爲涅槃修諸善法. 我能觀苦眞實是苦. 我能觀集眞實是集我能觀滅眞實是滅. 我能觀道眞實是道. 我能觀空眞實是空. 我觀無願眞是無願. 我觀無相眞是無相. 如是諸法是我所有. 由是因緣雖於涅槃深心願樂. 然心於彼不能趣入. 彼旣了知如是我慢是障◑已. 便能速疾以慧通達. 棄捨任運隨轉作意. 制伏一切外所知境. 趣入作意隨作意行. 專精無間觀察聖諦. 隨所生起心謝滅時. 無間生心作意觀察. 方便流注無有間斷. 彼旣如是以心緣心專精無替. 便能令彼隨入作意. 障◑現觀◑品我慢無容得生. 如是勤修瑜伽行者. 觀心相續. 展轉別異. 新新而生或增或減. 暫時而有率爾現前. 前後變易是無常性. 觀心相續入取蘊攝. 是爲苦性觀心相續. 離第二法是爲空性觀心相續. 從衆緣生不得自在是無我性. 如是名爲悟入苦諦. 次復觀察此心相續. 以愛爲因以愛爲集. 以愛爲起以愛爲緣. 如是名爲悟入集諦. 次復觀察此心相續. 所有擇滅是永滅性. 是永靜性是永妙性是永離性. 如是名爲悟入滅諦. 次復觀察此心相續. 究竟對治趣滅之道. 是眞道性是眞如性. 是眞行性是眞出性. 如是名爲悟入道諦. 如是先來未善觀察. 今善作意方便觀察. 以微妙慧於四聖諦能正悟入. 卽於此慧親近修習多修習故. 能緣所緣平等平等正智得生. 由此生故能斷障◑愛樂涅槃所有◑品現行我慢. 又於涅槃深心願樂. 速能趣入心無退轉離諸怖畏. 攝受增上意樂適悅. 如是行者. 於諸聖諦. 下忍所攝. 能緣所緣平等平等智生. 是名爲얻. 中忍所攝. 能緣所緣平等. 平等智生. 是名爲頂. 上忍所攝. 能緣所緣平等. 平等智生名諦順忍. 彼旣如是斷能障◑◑品我慢. 及於涅槃攝受增上意樂適悅. 便能捨離後後觀心所有加行. 住無加行無分別心. 彼於爾時其心似滅而非實滅. 似無所緣而非無緣. 又於爾時其心寂靜雖似遠離而非遠離. 又於爾時非美睡眠之所覆

蓋. 唯有分明無高無下奢摩他行. 復有一類闇昧愚癡. 於美睡眠之所覆蓋其心似滅非實滅中. 起增上慢. 謂爲現觀. 此不如是. 旣得如是趣現觀心. 不久當入正性離生. 卽於如是寂靜心位最後一念無分別心. 從此無間於前所觀諸聖諦理起內作意. 此卽名爲世第一法. 從此已後出世心生非世間心. 此是世間諸行最後界畔邊際. 是故名爲世第一法

從此無間於前所觀諸聖諦理起內作意. 作意無間隨前次第所觀諸諦. 若是現見若非現見諸聖諦中. 如其次第有無分別決定智現見智生. 由此生故. 三界所繫見道所斷附屬所依諸煩惱品一切◑重皆悉永斷. 此永斷故. 若先已離欲界貪者. 彼於今時旣入如是諦現觀已得不還果. 彼與前說離欲者相. 當知無異. 然於此中少有差別. 謂當受化生. 卽於彼處當般涅槃不復還來生此世間. 若先倍離欲界貪者. 彼於今時旣入如是諦現觀已得一來果. 若先未離欲界貪者. 彼於今時旣入如是諦現觀已. ◑重永息得預流果. 由能知智與所知境和合無乖現前觀察故名現觀. 如刹帝利與刹帝利和合無乖現前觀察名爲現觀. 婆羅門等當知亦爾. 此亦成就衆多相狀. 謂證如是諦現觀故獲得四智. 謂於一切若行若住諸作意中善推求故. 得唯法智得非斷智得非常智. 得緣生行如幻事智. 若行境界由失念故. 雖起猛利諸煩惱◑. 暫作意時速疾除遣. 又能畢竟不◑惡趣. 終不故思違越所學. 乃至傍生亦不害命. 終不退轉棄捨所學. 不復能造五無間業. 定知苦樂非自所作非他所作. 非自他作非非自他無因而生. 終不求請外道爲師. 亦不於彼起福田想. 於他沙門婆羅門等終不觀瞻口及◑面. 唯自見法得法. 知法證法源底越度疑惑. 不由他緣. 於大師敎非他所引. 於諸法中得無所畏. 終不妄計世瑞吉祥以爲淸淨. 終不更受第八有生. 具足成就四種證◑. 如是行者. 乃至世第一法已前名勝解作意. 於諸聖諦現觀已後. 乃至永斷見道所斷一切煩惱名遠離作意

復從此後爲欲進斷修所斷惑. 如所得道更數修習. 永斷欲界上品中品諸煩惱已得一來果. 如預流果所有諸相. 今於此中當知亦爾. 然少差別. 謂若行境界. 於能隨順上品猛利煩惱◑處. 由失念故暫起微劣諸煩惱◑. 尋能作意速疾除遣. 唯一度來生此世間. 便能究竟作苦邊際. 得不還果及不還相. 如前已說. 當知此中由觀察作意. 於一切修道數數觀察已斷未斷. 如所得道而正修習. 又於此中云何名修自性. 云何名修業. 云何名修品類差別. 謂由定地作意. 於世出世善有爲法修習增長. 無間所作殷重所作. 令心相續會彼體性. 如是名爲修之自性. 當知修業略有八種. 一有一類法由修故得. 二有一類法由修故習. 三有一類法由修故◑. 四有一類法由修故遣. 五有一類法由修故知. 六有一類法由修故斷. 七有一類法由修故證. 八有一類法由修故遠. 若先未得殊勝善法. 修習令得名修故得. 若先已得令轉現前. 名修故習. 若先已得未令現前. 但由修習彼種類法. 當令現前. 令轉淸淨鮮白生起. 名修故◑. 若有失念染法現行. 修善法力令不忍受斷除變吐. 名修故遣. 若未生起所應斷法. 修善法力了知如病深心◑壞. 了知如癰如箭障◑無常苦空及以無我深心◑壞. 名修故知. 如是知已數修習. 故無間道生斷諸煩惱. 名修故斷. 煩惱斷已證得解脫. 名修故證. 如如進趣上地善法. 如是如是令其下地已斷. 諸法轉成遠分乃至究竟. 名修故遠. 當知是名八種修業. 應知此修品類差別有十一種. 一奢摩他修. 二毘鉢舍那修. 三世間道修. 四出世道修. 五下品道修. 六中品道修. 七上品道修. 八加行道修. 九無間道修. 十解脫道修. 十一勝進道修. 奢摩他修者. 謂九種行令心安住. 如前已說. 毘鉢舍那修亦如前說. 世間道修者. 謂於諸下地見◑相故. 於諸上地見靜相故. 乃至能趣無所有處一切離欲. 出世道修者. 謂正思惟苦眞是苦. 集眞是集. 滅眞是滅. 道眞是道. 由正見等無漏聖道. 乃至能趣非想非非想處一切離欲. 下品道修者. 謂由此故能斷最◑上品煩惱. 中品道修者. 謂由此故能斷所有中品煩惱. 上品道修者. 謂由此故能斷所有最後所斷下品煩惱. 加行道修者. 謂由此故爲斷煩惱發起加行. 無間道修者. 謂由此故正斷煩惱. 解脫道修者. 謂由此故或斷無間證得解脫. 勝進道修者. 謂由此故從是已後修勝善法. 乃至未起餘地煩惱能治加行. 或復未起趣究竟位. 當知是名十一種修品類差別. 如是於修勤修習者. 於時時間應正觀察所有煩惱已斷未斷. 於時時間於可◑法深心◑離. 於時時間於可欣法深心欣慕. 如是名爲攝樂作意. 彼卽於此攝樂作意. 親近修習多修習故. 有能無餘永斷修道所斷煩惱. 最後學位喩如金剛三摩地生. 由此生故便能永斷修道所斷一切煩惱. 問何因緣故此三摩地名金剛喩. 答譬如金剛望餘一切末尼眞珠琉璃螺貝璧玉珊瑚等諸珍寶. 最爲堅固. 能穿能壞所餘寶物. 非餘寶物所能穿壞. 如是此三摩地於諸有學三摩地中最上最勝最爲堅固. 能壞一切所有煩惱. 非上煩惱所能蔽伏. 是故此三摩地名金剛喩. 從此金剛喩三摩地. 無間永害一切煩惱品◑重種子. 其心於彼究竟解脫. 證得畢竟種姓淸淨. 於諸煩惱究竟盡中發起盡智. 由因盡故當來苦果畢竟不生. 卽於此中起無生智. 彼於爾時成阿羅漢諸漏已盡. 所作已辦無復所作. 證得自義盡諸有結. 已正奉行如來聖敎心. 善解脫. 已具成就十無學法. 謂無學正見正思惟乃至無學正解脫正智. 於諸住中及作意中. 能隨己心自在而轉. 隨所樂住或聖或天或梵住中卽能安住. 隨樂思惟所有正法能引世間或出世間諸善義利卽能思惟. 言聖住者. 謂空住無願住無相住滅盡定住. 言天住者. 謂諸靜慮諸無色住. 言梵住者. 謂慈住悲住喜住捨住. 又於爾時至極究竟畢竟無垢畢竟. 證得梵行邊際離諸關鍵. 已出深坑已度深塹. 已能◑伏彼伊師迦. 是爲眞聖. ◑滅高幢已斷五支成就六支. 一向守護四所依止. 最極遠離. 獨一諦實棄捨希求. 無濁思惟身行◑息. 心善解脫慧善解脫. 獨一無侶正行已立. 名已親近無上丈夫具足成就六恒住法. 謂眼見色已無喜無憂. 安住上捨正念正知. 如是耳聞聲已鼻嗅香已舌◑味已身覺觸已意了法已. 無喜無憂安住上捨正念正知. 彼於爾時領受貪欲無餘永盡. 領受瞋◑無餘永盡. 領受愚癡無餘永盡. 彼貪瞋癡皆永盡故. 不造諸惡習近諸善. 其心猶如虛空◑水如妙香檀. 普爲一切天帝天王恭敬供養. 住有餘依般涅槃界. 度生死海已到彼岸. 亦名任持最後有身. 先業煩惱所引諸蘊自然滅. 故餘取無故不相續故. 於無餘依般涅槃界而般涅槃. 此中都無般涅槃者. 如於生死無流轉者. 唯有衆苦永滅寂靜淸淨滅沒. 唯有此處最爲寂靜. 所謂棄捨一切所依愛. 盡離欲永滅涅槃. 當知此中有如是相. 阿羅漢苾芻諸漏永盡. 不能習近五種處所. 一者不能故思殺害諸衆生命. 二者不能不與而取. 三者不能行非梵行習◑欲法. 四者不能知而妄語. 五者不能貯畜受用諸欲資具. 如是不能妄計苦樂自作他作自他俱作非自他作無因而生. 又亦不能怖畏一切不應記事. 又亦不能於雲雷電霹靂災雹及見種種怖畏事已深生驚怖. 當知此中金剛喩定所攝作意. 名加行究竟作意. 最上阿羅漢果所攝作意. 名加行究竟果作意. 由如是等

多種作意. 依出世道證得究竟

如是一切名聲聞地. 此是一切正等覺者所說. 一切聲聞相應敎法根本. 猶如一切名句文身. 是所制造文章呪術異論根本

本地分中獨覺地第十四

如是已說聲聞地. 云何獨覺地. 當知此地有五種相. 一者種姓. 二者道三者習. 四者住. 五者行

云何獨覺種姓. 謂由三相應正了知. 一者本性獨覺先未證得彼菩提時有薄塵種姓. 由此因緣於냑◑處心不愛樂. 於寂靜處深心愛樂. 二者本性獨覺先未證得彼菩提時有薄悲種姓. 由是因緣於說正法利有情事心不愛樂. 於少思務寂靜住中深心愛樂. 三者本性獨覺先未證得彼菩提時有中根種姓. 是慢行類. 由是因緣深心希願無師無敵而證菩提

云何獨覺道. 謂由三相應正了知. 謂有一類安住獨覺種姓. 經於百劫値佛出世. 親近承事成熟相續. 專心求證獨覺菩提. 於蘊善巧於處善巧. 於界善巧於緣起善巧. 於處非處善巧於諦善巧. 勤修學故. 於當來世速能證得獨覺菩提. 如是名爲初獨覺道. 復有一類. 値佛出世親近善士. 聽聞正法如理作意. 於先所未起順決擇分善根引發令起. 謂얻頂忍而無力能卽於此生證法現觀得沙門果. 復修蘊善巧修處善巧. 修界善巧修緣起善巧. 修處非處善巧修諦善巧故. 於當來世能證法現觀得沙門果. 是名第二獨覺道. 復有一類. 値佛出世親近善士. 聽聞正法如理作意. 證法現觀得沙門果. 而無力能於一切種至極究竟畢竟離垢畢竟證得梵行邊際阿羅漢果. 復修蘊善巧修處善巧. 修界善巧修緣起善巧. 修處非處善巧修諦善巧故. 依出世道於當來世. 至極究竟畢竟離垢畢竟證得梵行邊際阿羅漢果. 是名第三獨覺道. 云何獨覺習. 謂有一類依初獨覺道. 滿足百劫修集資糧. 過百劫已出無佛世. 無師自能修三十七菩提分法. 證法現觀得獨覺菩提果. 永斷一切煩惱成阿羅漢. 復有一類或依第二或依第三獨覺道. 由彼因緣出無佛世. 無師自能修三十七菩提分法. 或證法現觀乃至得阿羅漢果. 或得沙門果. 至極究竟畢竟離垢畢竟證得梵行邊際. 證得最上阿羅漢果. 當知此中由初習故成獨覺者名麟角喩. 由第二第三習故成獨勝者名部行喩. 云何獨覺住. 謂初所習鱗角喩獨覺. 樂處孤林樂獨居住. 樂甚深勝解. 樂觀察甚深緣起道理. 樂安住最極空無願無相作意. 若第二第三所習部行喩獨勝. 不必一向樂處孤林樂獨居住. 亦樂部衆共相雜住. 所餘住相如麟角喩. 云何獨覺行. 謂一切獨覺隨依彼彼村邑聚落而住. 善護其身善守諸根善住正念. 隨入彼彼村邑聚落或爲乞食. 或濟度他下劣愚昧以身濟度. 不以語言. 何以故. 唯現身相爲彼說法不發言. 故示現種種神通境界. 乃至爲令心誹謗者生歸向故. 又彼一切應知本來一向趣寂

478b

瑜伽師地論卷第三十四

위

*

다음

->